text: Flere turister overnatter i Syd- og Sønderjylland
  07 oktober 2016 kl. 12.04
  Godt 80.000 flere turistovernatninger i landsdelen i år i forhold til 2015. Men i august måned har tyskerne boykottet os. Her er der 3000 færre som overnattede.
  Det er gået rigtig godt for turismen i det Syd- og Sønderjyske.
  I årets første syv månender har der været 82.000 flere overnatninger i landsdelen end i 2015. Det svarer til en stigning på ti procent.
  Der er især sket en stigning i antallet af finnere og svenskere, som holder ferie i området.
  Tyskerne har til gengæld ikke overrendt Danmark i år. De første seks måneder er der stort set kommet det samme antal turister til landsdelen som i 2015, og august måned er der 3000 færre tyske overnatninger. Det er et fald på seks procent.
  Tallene er en opgørelse fra Danmarks Statistik, og indeholder alene overnatninger på hoteller og feriecentre.
  Antallet af overnatninger i sommerhuse for 2016 er endnu ikke opgjort.
  